मधुकर हुंदे च जेह्‌ड़ियां खूबियां हियां, उंदे चां इक ही हसदे-रौह्‌ने, ते बिना कुसै दा दिल दुखाए दे हसाने दी। मधुकर होर अपने मंडी दे मियें दी चौकड़ी च बेहियै प० जवाहर लाल नैहरू बारै केह् गल्ल-बात करदे हे उसद इक नमूना उने असेंगी सनाया—‘कह् ऐ जी नैह्‌रु ? छड़ी अकल गै अकल, जोर बिंद नेईं इक धिक्का मारो तां ओह् जाई पवै। अपने नां बारै आखदे ‘जम्मू रेडियो स्टेशन’ दा इक डरैक्टर हा माथुर। जिसलै नशा उतरने बाह्‌द में उनेंगी मिलन जंदा, तां ओह् मिगी दिक्खियै आखदा, ‘सुनाओ मूंह धोकर जी, तुस ठीक ओ ना ?’